  Туспуктэм: Константин Вознесенских Анжелика Тихонова корреспондент 29-тӥ инвожое Удмуртиын коронавируслы 1 сюрс 964 эскеронъёс ортчытӥзы, 14 муртлэсь висёнэз шараязы, соос пӧлын 14 аресозь кык пиналъёс но 65 арессэс ортчем ньыль арлыдоос. Эмъяськонниосы куать адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 788 адямиез эмчиос чакласа возё.  Эмъяськонниын кыллись 22 висисьёслэн тазалыксы шоро-куспо лыдъяське, вить муртлэн – секыт, кыкез соос пӧлысь тыосты шокатӥсь аппарат улын кыллё. 19 адями висёнэз вормиз. Улонысь кошкемъёс ӧвӧл. 30-тӥ инвожолы Удмуртиын коронавирусэн черлан 167 сюрс 492 учыр лабораториосын зэматэмын. 163 сюрс 421 мурт йӧназ, 4 сюрс 47 адями улонысь кошкиз.  698 сюрс 646 мурт вакцинациез ортчиз, со пӧлысь 558 сюрс 848 адями кыкетӥ компонентсэ но басьтӥз. 167 сюрс 583 адями ревакцинациез ортчиз. Тодэ вайытом, 28-тӥ инвожое Удмуртиын коронавируслы 1 сюрс 62 эскеронъёс ортчытӥзы, 17 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем кык арлыдоос. Эмъяськонниосы шедемъёс ӧй вал. Тегъёс: Удмуртия Ижкар коронавирус Тазалык  